**Disgrifiad Swydd: Cynorthwy-ydd Ymchwil**

|  |  |
| --- | --- |
| **Cyfadran:** | ***Gwyddoniaeth a Pheirianneg*** |
| **Adran/Pwnc:** | ***Cyfrifiadureg*** |
| **Cyflog:** | *Gradd 7:* *£34,132 i £38,249 y flwyddyn* |
| **Oriau gwaith:** | ***35 awr*** |
| **Nifer y swyddi:** | ***1*** |
| **Contract:** | **Swydd am gyfnod penodol o 4 mis yw hon** |
| **Lleoliad:** | **Campws y Bae** |

|  |  |
| --- | --- |
| **Prif Ddyletswyddau** | 1. Cefnogi amcan ymchwil Airbus Endeavr Wales, sy'n ymwneud â deall seiber-wydnwch, allbynnau ysgrifenedig, a gosod offer labordy yn dechnegol ac yn ymarferol. 2. Ysgrifennu adolygiadau a dogfennau academaidd a thechnegol sy'n cefnogi ymchwil Airbus Endeavr Wales, ynghyd â chyflwyno allbynnau a mewnwelediadau ymchwil i gynulleidfa ehangach yn y gymuned wyddonol; a 3. Helpu wrth gefnogi a chydlynu cyfarfodydd a gweithgareddau ar gyfer prosiect Airbus Endeavr Wales. |
|  | 1. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, creu syniadau gwreiddiol a chyflwyno canlyniadau. 2. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi. 3. Dangos hunangymhelliant a defnyddio menter bersonol er mwyn dod o hyd i ffyrdd addas o fynd i'r afael â heriau, a gofyn am arweiniad yn ôl yr angen. 4. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a'r tu hwnt fel y bo'n briodol, gan gynnwys â'r partner arweiniol Thales yng Nglynebwy, a phartneriaid eraill ym myd diwydiant yn y sector modurol, trafnidiaeth, isadeiledd allweddol ac ynni. 5. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol. 6. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 7. Bod yn gynrychiolydd neu’n aelod o bwyllgorau pan fo angen gan ddefnyddio'r cyfle i ehangu eich profiad proffesiynol. 8. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygiadau datblygiad proffesiynol a chymryd rhan mewn digwyddiadau hyfforddiant. 9. Cynnal a gwella cysylltiadau â'r sefydliadau proffesiynol a chyrff perthynol eraill. 10. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion Sefydliadau Addysg Uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Cynnal rôl a holl weithgareddau'r swydd yn unol â pholisïau diogelwch, iechyd a chynaliadwyedd a systemau rheoli, er mwyn lleihau'r risgiau a'r effeithiau sy'n deillio o weithgarwch y swydd. 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 4. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. |
| **Manyleb Person** | **Meini Prawf Hanfodol:**   1. Gradd israddedig ac ôl-raddedig mewn cyfrifiadureg, peirianneg electronig a thrydanol, peirianneg systemau neu bynciau cysylltiedig 2. Tystiolaeth o’r gallu i gymryd rhan weithredol mewn ysgrifennu a chyhoeddi papurau ymchwil, yn arbennig ar gyfer cylchgronau a adolygir a chyfrannu atynt. 3. Tystiolaeth o'r gallu i gynnal ymchwil yn unol ag amcanion y prosiect, o ran seiberddiogelwch, gwydnwch, modelu systemau a chysyniadau cymdeithasol-dechnegol. 4. Tystiolaeth o sgiliau cynllunio i gyfrannu at y prosiect ymchwil. 5. Ymrwymiad i ddatblygiad proffesiynol parhaus   **Meini Prawf Dymunol**   1. PhD mewn seiberddiogelwch, seiber-wydnwch, neu beirianneg mewn maes cysylltiedig 2. Profiad ôl-ddoethurol o gynnal ymchwil yn y meysydd penodol uchod |
| **Lefel Iaith Gymraeg** | Lefel 1 – 'ychydig’. Bydd deiliad y rôl yn gallu ynganu geiriau Cymraeg, ateb y ffôn yn Gymraeg (bore da/prynhawn da) a defnyddio geiriau ac ymadroddion pob dydd sylfaenol iawn (diolch, os gwelwch yn dda etc.). Gallwch gyrraedd Lefel 1 drwy gwblhau cwrs sy'n para awr.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Gellir anfon ymholiadau anffurfiol at yr Athro Siraj Shaikh yn [s.a.shaikh@abertawe.ac.uk](mailto:s.a.shaikh@swansea.ac.uk) |

  